Σουλεϊμάν ο Μεγαλοπρεπής (σειρά)

Ο Σουλεϊμάν ο Μεγαλοπρεπής (τούρκικα: Muhteşem Yüzyıl, «Μεγαλοπρεπής Αιώνας») είναι μια ιστορική τηλεοπτική σαπουνόπερα τουρκικής παραγωγής. Είναι βασισμένο στη ζωή του σουλτάνου Σουλεϊμάν Α΄ και της Χουρέμ Σουλτάν, της σκλάβας που έγινε γυναίκα του. Η σειρά ξεκίνησε να προβάλλεται στην Τουρκία το 2011. Σκηνοθετείται από τους αδερφούς Ντουρούλ και Γιαγμούρ Ταϊλάν.

Υπόθεση 
Σε ηλικία 26 ετών, ο Σουλεϊμάν (Χαλίτ Εργκέντς), κυβερνήτης σαντζακίου του οθωμανικού κράτους, μετά το θάνατο του πατέρα του Σελίμ Α΄, ξεκίνησε για να αναλάβει τη διοίκηση μιας πανίσχυρης αυτοκρατορίας. Ανέβηκε στον θρόνο το 1520, άφησε πίσω την αγαπημένη του παλλακίδα Μαχιντεβράν (Νουρ Φετάχογλου) και τον γιο τους Μουσταφά, και μαζί με τον επιστήθιο φίλο του, Πάργαλη Ιμπραήμ, πήρε τον δρόμο για το παλάτι Τοπ Καπί στην Κωνσταντινούπολη.
Στη διαδρομή, ένα οθωμανικό πλοίο διέσχιζε τη Μαύρη Θάλασσα, φέρνοντας σκλάβες ως δώρα για το παλάτι. Σε αυτό το πλοίο βρισκόταν και η Αλεξάνδρα (Μεριέμ Ουζερλί). Η νεαρή κοπέλα είχε απαχθεί από την οικογένειά της και πωλήθηκε ως σκλάβα στο παλάτι. Η κοπέλα γοήτευσε με την πρώτη ματιά τον Σουλτάνο Σουλεϊμάν κι εκείνος δεν δίστασε να της προσφέρει τα πάντα. Όμως το πάθος του αυτό έφερε μαζί του αιματοχυσία και πρωτοφανείς ίντριγκες στην αυλή του. Βασικοί άξονες της υπόθεσης είναι ο χειρισμός του αθεράπευτου έρωτα του Σουλεϊμάν από την έως τότε Χασεκί σουλτάν, Μαχιντεβράν Σουλτάν, ο ρόλος της σχέσης του Μεγάλου Βεζίρη, Ιμπραήμ Πασά (Οκάν Γιαλαμπίκ) και της αδελφής του Σουλεϊμάν, Χατιτζέ Σουλτάν (Σελμά Εργκέτς), καθώς και η ένταση μεταξύ της Χριστιανικής Ευρώπης και της Οθωμανικής Αυτοκρατορίας που θα επηρεάσει τις ζωές των πρωταγωνιστών και την εξέλιξη της ιστορίας.

Προβολή στην Ελλάδα
Η σειρά στην Ελλάδα ξεκίνησε να προβάλλεται στις 3 Σεπτεμβρίου 2012 από τον τηλεοπτικό σταθμό ΑΝΤ1. Επειδή οι υπεύθυνοι του σταθμού ήθελαν να υπάρχουν αρκετά επεισόδια για να τα μεταδώσουν το Φθινόπωρο του 2013, αποφάσισαν να διακοπεί η προβολή της σειράς την Παρασκευή 31 Μαΐου 2013.

Το 2015, ο τηλεοπτικός σταθμός E Channel εξασφάλισε τα τηλεοπτικά δικαιώματα της σειράς. Η σειρά ξεκίνησε να προβάλλεται από τις 29 Μαρτίου 2015, ενώ προβλήθηκε έπειτα και από τους αδελφικούς σταθμούς Extra Channel και New Epsilon TV.

Ηθοποιοί και Χαρακτήρες

Δευτερεύοντες Χαρακτήρες 

 Αφιφέ Χατούν (Σαμπίνα Τοζίγια) - Ομογάλακτη μητέρα του Σουλτάνου και μητέρα του Γιαχιά Εφέντη.
 Αλβίσε Γκρίτι (Τανσέλ Ονγκέλ/Ερμάν Σαμπάν) - Νόθος γιος του Αντρέα Γκρίτι από την Βενετία. Γεννήθηκε και μεγάλωσε στη Κωνσταντινούπολη. Ο πιο πλούσιος έμπορος της Οθωμανικής Αυτοκρατορίας. Ο Τανσέλ Ονγκέλ ενσάρκωσε τον Γκρίτι στη πρώτη σεζόν, ενώ ο Ερμάν Σαμπάν ενσάρκωσε τον Γκρίτι στη δεύτερη σεζόν.
 Αχμέντ Πασάς (Μουράτ Τουζούν) - Ένας από τους Βεζίρηδες του Σουλτάνου. Βρισκόταν σε ρήξη με τον Πάργαλη Ιμραήμ πασά.
 Αχμέτ Τσελεμπί (Τανσού Μπιτσέρ) - Διοικητής του Νακάσχανε.
 Αρμίν (Μουζντέ Ουζμάν) - Κόρη του Τζοσουά Εφέντη. Αγαπημένη και μετέπειτα σύζυγος του Μαλκότσογλου Μπαλί Μπέη. Πέθανε από πανούκλα.
 Αγιάς Πασάς (Φεχμί Καραασλάν) - Βεζίρης του Σουλεϊμάν του Μεγαλοπρεπούς και διάδοχος του Πάργαλη Ιμπραήμ πασά.
 Αϊμπιγκέ Χατούν (Εζγκί Εγιούμπογλου) - Κόρη του Ηγεμόνα του Χανάτου της Κριμαίας, Σαχίπ Γκιράι Χαν και ανηψιά της Βαλιντέ Σουλτάνας. Μπήκε στη σειρά στο επεισόδιο 44 (88-89) και είναι μια από τους φανταστικούς χαρακτήρες της σειράς.
 Αϊσέ Χατούν (Μερβέ Οφλάζ) - Μια από τις παλλακίδες του Σουλτάνου. Έδειξε το μίσος της για την Χουρέμ Σουλτάν από την αρχή της σειράς.
 Μπαρμπαρόσα Χαϊρεντίν Πασά (Τολγκά Τεκίν) - Ο διάσημος θαλασσοπόρος της Οθωμανικής Αυτοκρατορίας, έγινε ο πρώτος καπετάνιος-πασάς της Αυτοκρατορίας. 
  Μπαλί Μπέη (Μποράκ Οτζιβίτ) - Μπέης της Οθωμανικής Αυτοκρατορίας. Έμπιστος και σύμβουλος του Σουλτάνου.  Μπεχράμ Πασάς (Αντνάν Κοτς) - Ένας από τους Βεζίρηδες του Σουλτάνου.
 Μπεϊχάν Σουλτάν (Πινάρ Τσαγλάρ Γκεντστούρκ) - Αδελφή του Σουλτάνου και σύζυγος του Φερχάτ Πασά.
 Νταϊέ Χατούν (Σεμά Κετσίκ) - Ακόλουθος της Βαλιντέ Αϊσέ Χαφσά Σουλτάν.Εφόσον η Βαλιντέ Σουλτάν είναι ιδιοκτήτρια του χαρεμιού, βρίσκεται στην κορυφή της ιεραρχίας του χαρεμιού. Η Νταϊέ στη συνέχεια προδίδει κρυφά την Βαλιντέ Αϊσέ Χαφσά Σουλτάν και υποστηρίζει τη Χουρέμ. Μετά τον θάνατο της Βαλιντέ, η Νταϊέ αυτοκτόνησε.
 Ελένά (Ζουχρέ Κοτς) - Χορεύτρια που εργάζεται σε ταβέρνα και έχει σχέση με τον Μαλκότσογλου Μπαλί Μπεή.
 Ρουμεισά Σουλτάν(Ελιφ Ατακαν/Ναντια Φρανκος) - Η Χασεκί Σουλτάν του Ηγεμόνα Μουσταφά και η Μητέρα των 5 παιδιών του.Είναι έξυπνη, πολύ όμορφη και πονηρή.Ο Ηγεμόνας Μουσταφά την ερωτεύεται και την κάνει "Χασεκί Σουλτάν" του.Στο τελος πεθαινει .
 Μιχρουνισα Χατουν/Σουλταν(Μπερακ Τουζουνατατσ)-Η τελευταια συζυγος του Ηγεμονα Μουσταφα, μητερα του Ηγεμονα Μεχμετ και κορη του Μπαρμπαροσα Χαιρεντιν Ποσα
 Φατμά Χατούν (Γκοντζά Σαριγιλντίζ) - Ακόλουθος της Μαχιντεβράν μετά το θάνατο της Γκιουλσάχ και παλλακίδα του Ηγεμόνα Μουσταφά. Μητέρα του μεγαλύτερου γιου του Μουσταφά, του Ηγεμόνα Σουλεϊμάν.
 Φερχάτ Πασάς (Κιβάντς Κιλίντς) - Σύζυγος της Μπεϊχάν Σουλτάν και Βεζίρης του Σουλτάνου. Ονομάστηκε Γαμπρός μετά τον γάμο του με μέλος της Οθωμανικής Δυναστείας.
 Φιντάν Χατούν (Γκαμζέ Νταρ) - Υπηρέτρια της Μαχιντεβράν και επικεφαλής θησαυροφύλακας στο Παλάτι της Μαγνησίας.
 Φιρουζέ Χατούν (Τζανσού Ντερέ) - Εντοπίστηκε από τον Χαϊρεντίν Μπαρμπαρόσα και μεταφέρθηκε στην Κωνσταντινούπολη ως αιχμάλωτη. Ακόλουθος της Μιριμάχ Σουλτάν. Ανήκε αρχικά στην Δυναστεία των Σαφαβιδών.
 Εμπουσούντ Εφέντη (Τουντζέλ Κουρτίζ) - Δικαστής της Οθωμανικής Αυτοκρατορίας και πιστός σύμβουλος του Σουλτάνου.
 Γκιουλφέμ Χατούν (Σελέν Οζτούρκ) - Ακόλουθος της Χατιτζέ Σουλτάνας. Γέννησε τα παιδιά του Σουλτάνου, ωστόσο πέθαναν.
 Γκιουλσάχ Χατούν (Νιχάν Μπουγιουκαγάτς) - Ακόλουθος της Μαχιντεβράν Σουλτάνας. Μισούσε αφάνταστα τη Χουρέμ, ωστόσο μετά την απόλυσή της από την πρώτη, η Χουρέμ την προσέλαβε στην υπηρεσία της. Δολοφονήθηκε από την Νιγκιάρ Καλφά στο επεισόδιο 69 (138-139).
 Γκιούλ Αγάς (Ενγκίν Γκιουναϊντίν) - Αγάς του χαρεμιού που μάθαινε τρόπους συμπεριφοράς στις παλλακίδες. Εκδιώχθηκε απ'το παλάτι από τον Ιμπραήμ πασά.
 Σουμπούλ Αγας''' (Σελίμ Μπαιρακτάρ) -Αγας του χαρεμιού εκπαίδευε τις παλακίδες που πηγαίναν στον σουλτάνο. Μια απο αυτές ηταν η Χουρέμ.Ήταν δεξί χέρι της χουρέμ.Δεν συμπαθούσε τον Γκιούλ Αγά και αργότερα τον Κιράζ Αγά.

Παραπομπές

Πηγές  
http://beta.antenna.gr/suleiman/ - Ελληνική Ιστοσελίδα 
https://web.archive.org/web/20150529132326/http://muhtesemyuzyil.tv/ - Τουρκική ιστοσελίδα

Τουρκικές τηλεοπτικές σειρές
Τηλεοπτικές σειρές βασισμένες στην Οθωμανική Αυτοκρατορία
Σουλεϊμάν Α΄ ο Μεγαλοπρεπής